Šefik Džaferović
Šefik Džaferović (Zavidovići, 9. septembar 1957) bosanskohercegovački je političar, član Stranke demokratske akcije (SDA) od juna 1993. godine. Bio je član Izvršnog odbora SDA Zenica od 1994. do 1997. godine i član Izvršnog odbora SDA od 1997. do 2000. godine. U periodu od 2000. do 2002. godine bio je portparol, a od 2001. do 2005 godine generalni sekretar stranke. U naredne četiri godine obavljao je dužnost potpredsjednika stranke. Na općim izborima u Bosni i Hercegovini održanim u oktobru 2018. bio je kandidat za člana Predsjedništva BiH iz reda bošnjačkog naroda, pri čemu je osvojio mandat za člana Predsjedništva Bosne i Hercegovine.